མཚོ་བོད་མཐོ་སྒང་དུ།དབྲ་ཁྱུང་དཔལ་བཟང་ཞེས་པའི་མིང་རླུང་ལྟར་གྲགས་ཤིང་།ཀྲུང་དབྱང་བརྙན་འཕྲིན་གྱི་ལབ་གླེང་ལེ་ཚན་གྱིས་བརྙན་ལ་ཕབ་པའི་འབྲོག་པ་དཔལ་བཟང་ཞེས་པར་ད་ལོའི་མཉམ་འབྲེལ་རྒྱལ་ཚོགས་ཀྱི་མཁའ་དབུགས་ཚོགས་ཆེན་ལས་གསེར་གྱི་རྟགས་མ་འཐོབ་ཡོད།སྔོན་ཆད།མི་གང་མང་ཞིག་གིས་ཁོའི་གཏམ་རྒྱུད་བྲིས་ཏེ།ཀུན་གྱིས་ཁོ་ལ་བྱེ་འགོག་གི་དཔའ་རྒོད་ཅེས་བསྟོད་པའི་མེ་ཏོག་འཐོར།ཡིན་ནའང་།ཁོས་ནམ་ཡིན་ཡང་རང་ཉིད་ནི་འབྲོག་པ་རྐྱང་རྐྱང་ཞིག་ཏུ་ངོས་འཛིན་བཞིན་ཡོད།རྩོམ་འདི་ནི་སྔ་ན་མེད་པའི་དཔལ་བཟང་གི་ཆེས་རིང་བའི་གཏམ་རྒྱུད་ཅིག་ཡིན་མོད།ཚིག་གི་ལོ་མས་མ་བསྒྲིབས་པར་བདུད་རྩི་ལྟ་བུའི་དོན་གྱི་སྙིང་བོ་ལེན་རྒྱུ་ཡོད་པས།སེམས་ལྷོད་ལྷོད་དང་སོས་དལ་དལ་གྱིས་བཀླགས་ན་རིན་ཆེན་གསེར་གྱི་ཐིགས་པ་འབེབ་སྲིད།